**SUTARTIES SPECIALIOJI DALIS**

2016 m. gruodžio 16 d. Nr. 40010/362454

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama Darbuotojų saugos ir aplinkosaugos skyriaus vadovo Vytauto Juciaus, veikiančio pagal 2016 m. liepos 15 d. generalinio direktoriaus įsakymą Nr.539 (toliau – Pirkėjas), ir

**UAB firma „Koslita**“, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 149562782, registruotos buveinės adresas Pievų g. 9, LT-62175 Alytus, Lietuvos Respublika, apie kurią duomenys kaupiami ir saugomi VĮ Registrų centras**,** atstovaujama generalinio direktoriaus Juozo Beliausko, veikiančio pagal bendrovės įstatus, (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
   1. Tiekėjas įsipareigoja Sutartyje numatytomis sąlygomis perduoti Higienos priemones (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais.
2. **PREKIŲ KIEKIS IR KAINA (Sutarties BD 5 dalis)**
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
   2. Pagal šią Sutartį Pirkėjui tiekiamos Prekės pagal poreikį, neviršijant Sutarties SD 2.3 punkte nurodyto maksimalaus Prekių kiekio ir Sutarties SD 2.4 punkte nurodytos Prekių kainos.
   3. Preliminarus Prekių kiekis – nurodytas Sutarties SD Priede Nr. 2.
   4. Bendrą Prekių kainą sudaro 68.883,24 eurų (šešiasdešimt aštuoni tūkstančiai aštuoni šimtai aštuoniasdešimt trys eurai 24 euro ct), įskaitant PVM. Bendrą Sutarties kainą sudaro:
      1. Prekių kaina – 56.928,30 eurų (penkiasdešimt šeši tūkstančiai devyni šimtai dvidešimt aštuoni eurai 30 euro ct), neįskaitant PVM;
      2. Pridėtinės vertės mokestis (PVM) 21 % – 11.954,94 eurų (vienuolika tūkstančių devyni šimtai penkiasdešimt keturi eurai 94 euro ct) .
   5. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Pirkėjas moka Tiekėjui už faktiškai pristatytas Prekes pagal Sutarties SD Priede Nr.2 nurodytus Prekių įkainius. Prekių įkainiai Sutarties galiojimo laikotarpiu nekeičiami.
   7. Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD Priede Nr.2 nurodyto maksimalaus Prekių kiekio ir Sutarties SD 2.4 punkte nurodytos Prekių kainos. Pirkėjas neįsipareigoja nupirkti visą Sutarties SD Priede Nr.2 nurodytą Prekių maksimalų kiekį ar bet kokią jo dalį.
3. **PREKIŲ KOKYBĖ (Sutarties BD 6 dalis)**
   1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.
   2. Prekėms garantija nesuteikiama.
   3. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 5 kalendorinių dienų terminas.
   4. Prekių trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą.
   5. Už nustatytų Prekių trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
   6. Maksimali delspinigių ir (ar) baudų suma, Tiekėjo mokėtina pagal šią Sutartį, negali viršyti 10 % bendros Prekių kainos.
   7. Esant Pirkėjo abejonėms dėl Prekių kokybės perdavimo - priėmimo metu, Šalys gali skirti ekspertizę.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)**
   1. Tiekėjas Sutarčiai vykdyti neturi teisės pasitelkti Subtiekėjų.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)**
   1. Tiekėjas įsipareigoja Prekes pristatyti Techninės specifikacijos 5.2.2 punkte nustatytais terminais.
   2. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant užsakymą pagal šią Sutartį.
   3. Kiekvieno Prekių užsakymo vertė turi būti ne mažesnė kaip 30 (trisdešimt) eurų be PVM, tačiau Tiekėjas turi teisę, Pirkėjui pageidaujant, pristatyti ir mažesnės vertės užsakymus.
   4. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties SD 8.1 punktas).
   5. Kartu su Prekėmis pateikiami dokumentai, nurodyti Techninės specifikacijos 5.3.2 punkte.
   6. Už vėlavimą pristatyti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 10 eurų už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
   1. Pirkėjas sumoka Tiekėjui už faktiškai per praėjusį mėnesį pristatytas kokybiškas Prekes per 60 (šešiasdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Tiekėjas Prekių perdavimo – priėmimo aktą Pirkėjui pateikia pristatydamas Prekes. Pirkėjui per Sutarties BD 9.3 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai [per praėjusį mėnesį] pristatytas Prekes.
   3. Visi atsiskaitymai pagal šią Sutartį atliekami eurais. (Nurodyti, jei atsiskaitymams naudojamas kita valiuta nei nacionalinė)
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymoir galioja vienerius metus. Jeigu likus trims mėnesiams iki Sutarties galiojimo pabaigos nei viena iš Šalių raštu nepateikia pageidavimo nutraukti Sutartį, Sutarties galiojimo laikotarpis tokiomis pat sąlygomis pratęsiamas dar vieneriems metams, neviršijant Sutarties SD 2.2 punkte nurodyto maksimalaus Prekių kiekio ir Sutarties SD 2.3 punkte nurodytos Prekių kainos. Pratęsimo sąlyga taikoma ne daugiau nei du kartus.
8. **SPECIALIOSIOS SĄLYGOS**
   1. Atsižvelgiant į tai, jog „Lietuvos energija“, UAB įmonių grupei priklauso strateginę reikšmę nacionaliniams saugumui turinčios įmonės bei valdomi tokie įrenginiai, o energetikos sektorius priskiriamas prie svarbią strateginę reikšmę nacionaliniam saugumui turinčių ūkio sektorių, Pirkėjas pasilieka teisę bet kuriuo metu patikrinti Tiekėjo ir (arba) jo pasitelktų subrangovų atitiktį Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo nuostatoms ir principams. Tuo atveju, jei Sutarties galiojimo metu paaiškėja, jog Tiekėjas neatitinka šių nuostatų ir / ar principų ir nustatytų neatitikimų neištaiso per Pirkėjo nurodytą terminą, Pirkėjas įgyja teisę vienašališkai nutraukti Sutartį apie tai raštu įspėjęs Tiekėją ne vėliau kaip prieš 5 darbo dienas. Tuo atveju, jei Tiekėjo pasitelktas subtiekėjas / subteikėjas / subrangovas neatitinka šių nuostatų, Pirkėjas turi teisę reikalauti pakeisti jį kitu, o Tiekėjui to nepadarius per Pirkėjo nustatytą terminą – vienašališkai nutraukti Sutartį apie tai raštu įspėjus Tiekėją ne vėliau kaip prieš 5 darbo dienas.
9. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr. 2. – Prekių kiekiai ir įkainiai,1 lapas.
10. **ŠALIŲ REKVIZITAI**

|  |  |
| --- | --- |
| **Tiekėjas**  UAB firma „Koslita“  Pievų g. 9, LT-62175 Alytus  Įmonės kodas: 149562782  PVM kodas: LT495627811  Generalinis direktorius  Juozas Beliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  Darbuotojų saugos ir aplinkosaugos skyriaus vadovas Vytautas Jucius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
2. **KONTAKTINIAI ASMENYS (Sutarties BD 18.5 punktas)**

|  |  |
| --- | --- |
| **Tiekėjas**  UAB firma „Koslita“  Pievų g. 9, LT-62175 Alytus  Įmonės kodas: 149562782  PVM kodas: LT495627811  Generalinis direktorius  Juozas Beliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  Darbuotojų saugos ir aplinkosaugos skyriaus vadovas Vytautas Jucius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 2

**Prekių kiekiai ir įkainiai**

|  |  |  |  |
| --- | --- | --- | --- |
| Eil. Nr. | Priemonės pavadinimas | **Maksimalus kiekis Sutarties galiojimo laikotarpiu, ne daugiau kaip[[1]](#footnote-2), vnt** | **Vieneto įkainis EUR be PVM** |
| 1. | Rankų šluostymo popierius | 26948 |  |
| 2. | Tualetinis muilas | 17524 |  |
| 3. | Drabužių skalbimo priemonė | 9510 |  |
| 4. | Batų priežiūros priemonė | 6292 |  |
| 5. | Rankų plovimo priemonė | 12072 |  |
| 6. | Rankšluostis | 5198 |  |

|  |  |
| --- | --- |
| **Tiekėjas**  UAB firma „Koslita“  Pievų g. 9, LT-62175 Alytus  Įmonės kodas: 149562782  PVM kodas: LT495627811  Generalinis direktorius  Juozas Beliauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **AB „Energijos skirstymo operatorius“**  Aguonų g. 24, LT-03212 Vilnius  Įmonės kodas: 304151376  PVM kodas: LT100009860612  Darbuotojų saugos ir aplinkosaugos skyriaus vadovas Vytautas Jucius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

1. Nurodytas maksimalus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)